Worldview Broadcasting Channel

Worldview Broadcasting Channel adalah sebuah stesen televisyen terestrial swasta yang pertama di Malaysia yang menyiarkan kesemua berita dan hal ehwal semasa secara percuma. Saluran ini dimiliki oleh Worldview Broadcasting Channel (Malaysia) Sendirian Berhad. Ia boleh di tonton pada UHF 18 (615.25 MHz) dan VHF 39 (615.25 MHz) di Lembah Klang.

Pada masa ini, transmisi ujian adalah bersiaran pada jam 5.00 petang sehingga 12.00 tengah malam dengan jumlah bersiaran selama 7 jam/ WBC dilancarkan secara rasmi pada pukul 8.30 malam 1 April 2012 oleh Perdana Menteri Malaysia.

WBC akan menyiarkan berita dalam Bahasa Malaysia dan Bahasa Inggeris Malaysia yang meliputi isu-isu nasional dan global. 70 % kandungan beritanya berkisar mengenai isu semasa dan perkembangan antarabangsa.

Program-program lain di WBC termasuk dokumentari, majalah dan program bual bicara melalui perniagaan, ekonomi, alam sekitar, sains dan teknologi, gaya hidup dan kepentingan manusia.

Misi WBC adalah membawa mesej kesederhanaan, keamanan dan kemanusiaan selaras dengan gagasan Gerakan Kesederhanaan Global yang dicetuskan oleh Perdana Menteri, Datuk Seri Mohd Najib Tun Abdul Razak.

Pada Oktober 2012, stesen ini ditutup kerana masalah kewangan.

Stesen televisyen di Malaysia